KAUNO RAJONO SAVIVALDYBĖS TARYBA

8 POSĖDIS

SPRENDIMAS

DĖL KAUNO RAJONO SAVIVALDYBĖS TARYBOS 2020 M. SAUSIO 23 D. SPRENDIMO NR. TS-26 „DĖL KAUNO RAJONO SAVIVALDYBĖS GYVENTOJŲ MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO“ PAKEITIMO

2021 m. liepos 1 d. Nr. TS-244

Kaunas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kauno rajono savivaldybės taryba nusprendžia:

1.	Pakeisti Kauno rajono savivaldybės gyventojų mokėjimo už socialines paslaugas tvarkos aprašą, patvirtintą Kauno rajono savivaldybės tarybos 2020 m. sausio 23 d. sprendimu Nr. TS-26 „Dėl Kauno rajono savivaldybės gyventojų mokėjimo už socialines paslaugas tvarkos aprašo patvirtinimo“:

Pakeisti 28 punktą ir jį išdėstyti taip:

„28. Pagalbos pinigai skiriami budinčiam globotojui ar asmeniui (šeimai), globojančiam ar sutikusiam kriziniais atvejais prižiūrėti vaiką, nesusijusį artimais giminystės ryšiais (pagal Lietuvos Respublikos civilinio kodekso 3.135 straipsnį). Už vieną globojamą ar prižiūrimą vaiką, kurio globą ar priežiūrą organizuoja Savivaldybės administracija, skiriama penkių bazinės socialinės išmokos dydžių pagalbos pinigų suma per mėnesį.“

2.	Nustatyti, kad šis sprendimas įsigalioja 2021 m. rugpjūčio 1 d.

Savivaldybės meras	Valerijus Makūnas